سنان بن ابوسنان

سنان بن ابی سنان رضی اللہ عنہ غزوہ بدر میں شریک صحابی رسول تھے۔ تقریباً تمام غزوات میں شرکت کی ۔
 نام و نسب 
سنان نام سلسلۂ نسب یہ ہے، سنان بن ابی سنان بن محصن بن حرثان بن قیس بن لبد بن غنم بن دودان بن اسد بن خزیمہ۔
 اسلام و ہجرت 
زمانہ اسلام و ہجرت متعین نہیں، غالباً اپنے والد ابو سنان کے ساتھ اسلام لائے ہوں گے اور انھی کے ساتھ ہجرت کی ہوگی۔
 غزوات 
غزوہ بدر،غزوہ احد، و غزوہ خندق وغیرہ تمام لڑائیوں میں آنحضرت ﷺ کے ہمرکاب رہے،ابن سعد،جلد3،ق1:66 پھر 6ھ میں غزوۂ تبوک میں شریک ہوئے اور بیعت رضوان میں جب آنحضرت ﷺ نے موت کی بیعت لینی شروع کی تو سنانؓ نے بھی ہاتھ بڑھایا، آنحضرت ﷺ نے پوچھا کس چیز پر بیعت کرتے ہو، عرض کیا کہ جو آپ کے دل میں ہے۔
،استیعاب:2/707ابن عبد البر نے یہ واقعہ ابو سنان کی طرف منسوب کیا ہے،جو صحیح نہیں ہے، کیوں کہ ابی سنان بیعت رضوان کے قبل بنو قریظہ میں وفات پا چکے تھے)۔
 وفات 
حضرت سنان بن ابی سنان رضی اللہ تعالیٰ عنہ نے 32ھ میں وفات پائی۔اسد الغابہ جلد1 صفحہ 986حصہ ہشتم مؤلف: ابو الحسن عز الدين ابن الاثير ،ناشر: المیزان ناشران و تاجران کتب لاہور

 حوالہ جات 

زمرہ:اصحاب احد
زمرہ:اصحاب بدر
زمرہ:اصحاب بیعت الرضوان
زمرہ:اصحاب خندق
زمرہ:اصحاب تبوک